CELEX: 62016TA0577
Language: fi
Date: 2017-12-14 00:00:00
Title: Asia T-577/16: Unionin yleisen tuomioistuimen tuomio 14.12.2017 – Campo ym. v. EUH (Henkilöstö — Virkamiehet — Toimihenkilöt — Palkkaus — Kolmannessa maassa työskentelevä EUH:n henkilöstö — Henkilöstösääntöjen liitteessä X oleva 10 artikla — Elinolosuhteista maksettavan korvauksen vuosittainen arviointi — Päätös, jolla alennetaan elinolosuhteista Montenegrossa maksettavan korvauksen määrää 15 prosentista 10 prosenttiin — Lainvastaisuusväite)

5.2.2018   
            
            
               FI
            
            
               Euroopan unionin virallinen lehti
            
            
               C 42/18
            
         Unionin yleisen tuomioistuimen tuomio 14.12.2017 – Campo ym. v. EUH
   (Asia T-577/16) (1)
   
   ((Henkilöstö - Virkamiehet - Toimihenkilöt - Palkkaus - Kolmannessa maassa työskentelevä EUH:n henkilöstö - Henkilöstösääntöjen liitteessä X oleva 10 artikla - Elinolosuhteista maksettavan korvauksen vuosittainen arviointi - Päätös, jolla alennetaan elinolosuhteista Montenegrossa maksettavan korvauksen määrää 15 prosentista 10 prosenttiin - Lainvastaisuusväite))
   (2018/C 042/25)
   Oikeudenkäyntikieli: ranska
   
      Asianosaiset
   
   
      Kantaja: Alessandro Campo (Podgorica, Montenegro) ja 12 muuta kantajaa, joiden nimet luetellaan tuomion liitteessä (edustajat: asianajajat N. de Montigny ja J. N. Louis)
   
      Vastaaja: Euroopan ulkosuhdehallinto (EUH) (asiamies: S. Marquardt, avustajinaan asianajajat M. Troncoso Ferrer, F.-M. Hislaire ja S. Moya Izquierdo)
   
      Oikeudenkäynnin kohde
   
   SEUT 270 artiklaan perustuva kanne, jossa vaaditaan kantajien maaliskuun 2015 palkkalaskelmien ja kantajien tätä ajankohtaa myöhempien palkkalaskelmien kumoamista siltä osin kuin näissä laskelmissa sovelletaan EUH:n 23.2.2015 tekemää päätöstä, jonka mukaan Euroopan unionin Montenegrossa työskentelevälle henkilöstölle elinolosuhteista maksettavaa korvausta alennetaan 1.1.2015 lukien.
   
      Tuomiolauselma
   
   
               1)
            
            
               Alessandro Campon ja niiden muiden Euroopan ulkosuhdehallinnon virkamiesten ja toimihenkilöiden, joiden nimet luetellaan liitteessä, palkkalaskelmat, jotka EUH oli kanteen nostamisajankohtana laatinut maaliskuulta 2015, kumotaan siltä osin kuin niissä sovelletaan EUH:n 23.2.2015 tekemää päätöstä, jonka mukaan Euroopan unionin Montenegrossa työskentelevälle henkilöstölle elinolosuhteista maksettavaa korvausta alennetaan 1.1.2015 lukien.
            
         
               2)
            
            
               Kanne hylätään muilta osin.
            
         
               3)
            
            
               EUH velvoitetaan korvaamaan oikeudenkäyntikulut.
            
         
      (1)  EUVL C 145, 25.4.2016 (asia on alkujaan rekisteröity Euroopan unionin virkamiestuomioistuimessa asianumerolla F-6/16, ja siirretty Euroopan unionin yleiseen tuomioistuimeen 1.9.2016).